ΕΡΤ1

Η ****ΕΡΤ1**** (Ελληνική Ραδιοφωνία Τηλεόραση 1) είναι το πρώτο κρατικό τηλεοπτικό κανάλι της ΕΡΤ. Το πρόγραμμά του περιλαμβάνει κυρίως ειδησεογραφικές, ενημερωτικές εκπομπές και αθλητικά.

Ο σταθμός προέρχεται από την ΕΙΡΤ, η οποία ιδρύθηκε το 1966, και το 1987 συγχωνεύθηκε με την τότε ΕΡΤ2 για να σχηματίσουν την ΕΡΤ. Ο σταθμός της νέας ΕΤ1 συνέχισε να εκπέμπει μέχρι το 2013, όταν έκλεισε η ΕΡΤ. Το 2015 επαναλειτούργησε και μετονομάστηκε σε ΕΡΤ1. Ο σταθμός στεγάζεται και εκπέμπει από το ραδιομέγαρο της Αγίας Παρασκευής. Από τον Φεβρουαρίο του 2016, ο γενικός διευθυντής ενημέρωσης του σταθμού είναι ο Σταύρος Καπάκος.

## Ιστορία

### 23-2-1966

Στις 23 Φεβρουαρίου του 1966 και περίπου στις 18:30 έγινε η πρωτη επίσημη αναμετάδοση τηλεοπτικού σήματος.

Πρόγραμμα:

18.30 Διεθνή επίκαιρα
18.45 Για σας κυρία μου
19.00 Αυστραλία (ταξιδιωτικό ντοκιμαντέρ)
19.25 Ο Άγγλος γλύπτης Χένρυ Μουρ
19.55 Παίζει η ορχήστρα Ανρύ Λεκά
20.15 «Ο κλέφτης». Βραζιλιάνικη ταινία μικρού μήκους
20.30 Τέλος προγράμματος

### Στην εποχή της ΕΡΤ

Ιδρύθηκε το 1966 υπό την επίβλεψη του ΕΙΡ με πρώτη εικόνα το λογότυπο της ΕΙΡ και εικόνα δεύτερη την Ελένη Κυπραίου ο πρώτος άνθρωπος που βγήκε στον αέρα. Στις 10 Δεκεμβρίου του 1970 μετονομάστηκε σε ΕΙΡΤ. Το Δεκέμβριο του 1975 το ΕΙΡΤ μετονομάστηκε σε ΕΡΤ. Τις 24 Οκτωβρίου 1987, η ΕΡΤ και η ΕΡΤ2 συγχωνεύτηκαν σε μια εταιρεία, την ΕΡΤ και τα κανάλια επαναλανσαρίστηκαν και μετονομάστηκαν σε ΕΤ1 και ΕΤ2.

Ως πρώην ΕΤ1, το πρόγραμμα που εξέπεμπε από το 1987 μέχρι το 2013 ήταν κυρίως μορφωτικού, πολιτιστικού, αθλητικού, ψυχαγωγικού και ειδησεογραφικού χαρακτήρα. Πρόβαλλε, επίσης, σε μικρό ποσοστό εκκλησιαστικές εκπομπές και παιδικά προγράμματα, κυρίως τα Σαββατοκύριακα. Τη διετία 1993-1994 η πρώην ΕΤ1 εξέπεμπε ως ΕΝΑ Τηλεόραση (1). Τον Οκτώβριο του 2003, η ΕΤ1 επαναλανσάρεται με νέο λογότυπο και σήματα (idents) και δίνει περισσότερη έμφαση στον πολιτισμό και την επιμόρφωση. Ως ΕΤ1 τότε, προέβαλε ελληνικές και ξένες σειρές. Μέχρι το 2013, η ΕΤ1 λειτουργούσε από κτίριο της ΕΡΤ στη συμβολή των λεωφόρων Μεσογείων και Κατεχάκη στην Αθήνα (απέναντι από τον σταθμό Κατεχάκη), όπου προηγουμένως στεγαζόταν η ΕΤ2. Μόνο το δελτίο ειδήσεων στις 24.00 έξεπεμπε από το Ραδιομέγαρο.

### 2011

Στις 18 Αυγούστου 2011, είχε ανακοινωθεί από τον κυβερνητικό εκπρόσωπο Ηλία Μόσιαλο, το "κλείσιμο" της ΕΤ1, γεγονός που προκάλεσε αντιδράσεις σε όλο τον Ελλαδικό χώρο. Η ΕΤ1 ήταν να μοιραστεί το πρόγραμμά της με τα 2 κανάλια της ΕΡΤ (ΝΕΤ, ΕΤ3) κάτι που τελικά δεν έγινε.

### Κλείσιμο

Στις 11 Ιουνίου του 2013, η ΕΤ1 διέκοψε τη λειτουργία του, αφού η Ελληνική Κυβέρνηση ανακοίνωσε την απόφασή της να κλείσει την ΕΡΤ. Από εκείνη τη στιγμή η ΕΤ1 αναμετέδιδε επί 24ωρου βάσεως το πρόγραμμα της ΝΕΤ, σε ελάχιστες περιοχές της χώρας όπου εξέπεμπε ακόμα το ψηφιακό μπουκέτο της ΕΡΤ.

Η ΝΕΤ συνέχισε να εκπέμπει ανεπίσημα πρωτογενή πρόγραμμα μέχρι τα ξημερώματα της 7ης Νοεμβρίου 2013 που εισέβαλαν τα ΜΑΤ στο Ραδιομέγαρο και διέκοψαν τη λειτουργία της, αφήνοντας την ΕΤ3 το μόνο τηλεοπτικό σταθμό να συνεχίζει να εκπέμπει ανεπίσημα, μέχρι την επαναλειτουργία της ΕΡΤ, και τα 3 κανάλια επαναλανσαρίστηκαν και μετονομάστηκαν σε ΕΡΤ1, ΕΡΤ2 και ΕΡΤ3.

Συνέχισε ωστόσο να εκπέμπει μέσω διαδικτύου, μέχρι την εισβολή των ΜΑΤ στο ραδιομέγαρο της Αγίας Παρασκευής στις 7 Νοεμβρίου 2013. Μετά από σχεδόν δίχρονη διακοπή, ξεκίνησε να εκπέμπει ξανά σήμα στις 6 το πρωΐ της 11ης Ιουνίου του 2015. Η ΕΤ1 επαναλανσαρίστηκε και μετονομάστηκε σε ΕΡΤ1, όνομα που κατείχε από το Νοέμβριο του 1982 μέχρι τον Οκτώβριο του 1987.

### Επαναλειτουργία

Στις 28 Απριλίου 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ, και την αντικατάστασή της με τη ΔΤ και τη μετέπειτα ΝΕΡΙΤ. Συγκεκριμένα η ΝΕΡΙΤ Α.Ε. μετονομάστηκε σε ΕΡΤ Α.Ε. αφού η πρώην ΕΡΤ Α.Ε. με ημερομηνία έναρξης στις 18 Οκτωβρίου 1987 καταργήθηκε την ίδια μέρα που έκλεισε και παραμένει ακόμα και σήμερα, υπό λύση και εκκαθάριση. Στις 11 Ιουνίου 2015 που επαναλειτούργησε η ΕΡΤ, η ΕΤ1 επαναλανσαρίστηκε και μετονομάστηκε σε ΕΡΤ1, όνομα που κατείχε από το Νοέμβριο του 1982 μέχρι τον Οκτώβριο του 1987 και παράλληλα με την ΕΡΤ2.

Μετά από σχεδόν δίχρονη διακοπή, ξεκίνησε να εκπέμπει ξανά σήμα στις 6 το πρωΐ της 11ης Ιουνίου του 2015, με πρώτη εικόνα και ήχο τον εθνικό ύμνο της Ελλάδας Ύμνος εις την ελευθερίαν το ίδιο και με την ΕΡΤ2.